|  |  |
| --- | --- |
| ROMÂNIA  JUDEŢUL SUCEAVA  MUNICIPIUL CÂMPULUNG MOLDOVENESC  CONSILIUL LOCAL | Anexa nr.2 la HCL nr........./2021 |

**CAIET DE SARCINI**

**Serviciul de transport public local de persoane prin curse regulate în**

**Municipiul Câmpulung Moldovenesc**

**CAP. I Obiectul caietului de sarcini**

**ART. 1**

Prezentul caiet de sarcini stabileşte condiţiile de efectuare a serviciului de transport public local prin curse regulate, stabilind nivelurile de calitate şi condiţiile tehnice necesare efectuării acestui serviciu în condiţii de eficienţă şi siguranţă.

**ART. 2**

Prezentul caiet de sarcini a fost elaborat spre a servi drept documentaţie tehnică şi de referinţă în vederea stabilirii condiţiilor specifice de efectuare a serviciului de transport public local prin curse regulate, cu autobuze/ microbuze pe raza teritorială a unității administrativ-teritorială a Municipiului Câmpulung Moldovenesc.

**ART. 3**

Caietul de sarcini face parte integrantă din documentaţia necesară efectuării activităţilor de realizare a serviciului de transport public local prin curse regulate şi constituie ansamblul cerinţelor tehnice de bază.

**ART. 4**

(1) Prezentul caiet de sarcini conţine specificaţiile tehnice care definesc caracteristicile referitoare la nivelul calitativ, tehnic şi de performanţă şi siguranţă în exploatare.

(2) Caietul de sarcini precizează reglementările obligatorii referitoare la protecţia muncii, prevenirea şi stingerea incendiilor şi protecţia mediului, care trebuie respectate pe parcursul efectuării serviciului de transport public local.

**ART. 5**

Terminologia utilizată este cea prevăzută în regulamentul serviciilor de transport public local, elaborat de autoritatea locală de transport şi aprobat prin hotărâre a consiliului local.

**CAP. II Cadrul Juridic**

**ART. 6**

(1) Transportul public local face parte din categoria serviciilor comunitare de utilităţi publice şi este reglementat, în principal de Legea serviciilor comunitare de utilităţi publice nr. 51/2006 republicată, cu modificările și completările ulterioare (în continuare „Legea nr. 51/2006") ca lege generală şi de Legea serviciilor de transport public local nr. 92/2007 republicată, cu modificările și completările ulterioare (în continuare „Legea nr. 92/2007"), ca lege specială.

(2) Conform Legii nr. 92/2007, serviciile de transport public local cuprind totalitatea acţiunilor şi activităţilor de utilitate publică şi de interes economic şi social general desfăşurate la nivelul unităţilor administrativ-teritoriale, sub controlul, conducerea sau coordonarea autorităţilor administraţiei publice locale, în scopul asigurării transportului public local

(3) în conformitate cu prevederile Legii nr. 92/2007, este considerat serviciu public de transport local şi judeţean de persoane prin curse regulate serviciul public de transport care îndeplineşte cumulativ următoarele condiţii:

a) se efectuează de către un operator de transport rutier, astfel cum acesta este definit şi licenţiat conform prevederilor Ordonanţei Guvernului nr. 27/2011 privind transporturile rutiere, aprobată cu modificări şi completări prin Legea nr. 109/2014, cu modificările şi completările ulterioare, sau de către un transportator autorizat, aşa cum acesta este definit şi autorizat conform prevederilor prezentei legi;

b) se efectuează pe raza administrativ-teritorială a unei localităţi sau, după caz, a unităţilor administrativ-teritoriale membre ale asociaţiei de dezvoltare intercomunitară ori ale altor forme de asociere între unităţile administrativ-teritoriale sau numai între localităţile unui judeţ, fără a depăşi limitele administrativ-teritoriale ale acesteia/acestuia, cu excepţia liniilor de ieşire sau altor elemente auxiliare activităţii respective care intră pe teritoriul localităţii învecinate. În cazul în care traseul transportului pe şină depăşeşte limita localităţii, acesta va fi considerat serviciul public de transport local;

c) se execută pe rute şi cu programe de circulaţie prestabilite de către consiliul local, consiliul judeţean, Consiliul General ai Municipiului Bucureşti sau de adunarea generală a asociaţiei de dezvoltare intercomunitară ori a altor forme de asociere între unităţile administrativ-teritoriale;

d) se efectuează de către operatorul de transport rutier sau transportatorul autorizat cu mijloace de transport în comun, respectiv cu mijloace de transport, (…), deţinute în proprietate sau în baza unui contract de leasing de acesta sau de către unitatea administrativ-teritorială sau, după caz, de către unităţile administrativ-teritoriale membre ale asociaţiei de dezvoltare intercomunitară, înmatriculate sau înregistrate ori ale altor forme de asociere între unităţile administrativ-teritoriale, după caz, în judeţul sau localitatea respectivă.;

e) persoanele transportate sunt îmbarcate sau debarcate în puncte fixe prestabilite, denumite staţii sau autogări, după caz;

f) pentru efectuarea serviciului, operatorul de transport rutier sau transportatorul autorizat percepe de la persoanele transportate un tarif de transport pe bază de legitimaţii de călătorie individuale eliberate anticipat, ai căror regim este stabilit de Ordonanţa Guvernului nr. 27/2011 privind transporturile rutiere;

g) autorităţile locale competente exercită competenţe exclusive cu privire la acordarea licenţelor de traseu operatorilor care prestează transportul rutier de călători cu autobuze/ microbuze în aria teritorială de competenţă a acestora şi de reglementare la nivel local a serviciilor publice de transport călători;

h) autoritatea administraţiei publice locale impune sau contractează obligaţii de serviciu public şi poate acorda, în schimbul îndeplinirii acestora, drepturi exclusive şi/sau compensaţii de orice natură. Prin obligaţie de serviciu public se înţelege o cerinţă definită sau stabilită de autoritatea competentă pentru a asigura servicii publice de transport de călători de interes general, pe care un operator, dacă ar ţine seama de propriile sale interese comerciale, nu şi le-ar asuma sau nu şi le-ar asuma în aceeaşi măsură sau în aceleaşi condiţii fără a fi retribuit. Contractele de servicii publice nu presupun în mod obligatoriu acordarea de compensaţii.

(3) Totodată, serviciile de transport public local se supun normelor europene ce reglementează acest domeniu, respectiv Regulamentul nr. 1370/2007 al Parlamentului European şi Consiliului privind serviciile publice de transport feroviar şi rutier de călători şi de abrogare a Regulamentelor (CEE) nr. 1191/69 şi nr. 1107/70 ale Consiliului (în continuare „Regulamentul nr. 1370/2007")- acest Regulament se aplică în mod direct în dreptul român, prevederile sale prevalând celor din legislaţia naţională.

(5) Prin serviciu public compensat de transport se înţelege acel transport public care necesita compensaţii bugetare, pe care un operator de transport este obligat să îl efectueze, în condiţiile impuse de autorităţile competente, chiar dacă acesta ar avea efecte economice negative asupra activităţii sale, pe perioada efectuării serviciului public compensat contractat.

(6) În Municipiul Câmpulung Moldovenesc, autorităţile administraţiei publice locale au intervenit pentru finanţarea costurilor pentru efectuarea transportului local în privinţa anumitor categorii sociale vulnerabile.

(7) În conformitate cu prevederile art. 1 alin. (1) din Regulamentul (CE) nr. 1370/2007- „autorităţile competente, atunci când impun sau contractează obligaţii de serviciu public, compensează operatorii de servicii publice pentru costurile suportate şi/sau acordă drepturi exclusive în schimbul îndeplinirii obligaţiilor de serviciu public."

(8) În cazul Municipiului Câmpulung Moldovenesc, în bugetul local nu sunt prevăzute sume de bani cu titlu de compensaţie pentru compensarea operatorului pentru efectuarea unui serviciu care nu ar fi în mod normal sustenabil din punct de vedere economic; în schimb, operatorului îi sunt acordate drepturi exclusive în schimbul îndeplinirii obligaţiilor de serviciu public.

(9) Conform prevederilor Legii nr. 51/2006, serviciile de transport public local se pot organiza în două modalităţi de gestiune:

- gestiune directă;

- gestiune delegată.

(10) Modalitatea de gestiune a serviciilor de utilităţi publice se stabileşte prin hotărâri ale autorităţilor deliberative ale unităţilor administrativ-teritoriale, în urma unui studiu de oportunitate, în funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemelor de utilităţi publice.

(11) Desfăşurarea activităţilor specifice oricărui serviciu de utilităţi publice, indiferent de forma de gestiune aleasă, se realizează pe baza unui regulament al serviciului şi a unui caiet de sarcini, elaborate şi aprobate de autorităţile administraţiei publice locale, în conformitate cu regulamentul-cadru şi cu caietul de sarcini-cadru ale serviciului.

(12) În conformitate cu prevederile legale în vigoare şi în baza Studiului de oportunitate întocmit, modalitatea de organizare a Serviciului de transport public local din Municipiul Campulung Moldovenesc se va efectua prin gestiune delegată.

(13) Organizarea şi prestarea Serviciului se va efectua cu respectarea Regulamentului pentru efectuarea serviciului de transport public local efectuat cu autobuze/ microbuze şi a prezentului Caiet de sarcini, aprobate de Consiliul Local al Municipiului Câmpulung Moldovenesc.

**CAP. III Cerinţe organizatorice minimale**

**ART. 7**

Operatorii serviciilor de transport public local vor asigura:

a) numărul şi tipul corespunzător de mijloace de transport necesare realizării programului de circulaţie şi care satisfac condiţiile impuse privind siguranţa circulaţiei, confortul pasagerilor şi protecţia mediului;

b) numărul de mijloace de transport pentru înlocuirea celor care efectuează cursele cuprinse în programul de circulaţie, în cazul apariţiei unor defecţiuni ale acestora;

c) respectarea reglementărilor legale privind omologarea, înmatricularea/înregistrarea şi efectuarea inspecţiilor tehnice periodice/reviziilor tehnice periodice pentru mijloacele de transport propuse pentru efectuarea serviciului;

d) operaţiile de întreţinere şi reparaţii necesare parcului de mijloace de transport, stabilit prin contractul de atribuire a gestiunii, cu respectarea reglementărilor legale în vigoare privind efectuarea acestor activităţi (autorizarea operatorului economic, baza tehnico-materială, personalul utilizat etc.);

e) menţinerea stării tehnice corespunzătoare a mijloacelor de transport, a instalaţiilor auxiliare şi a curăţeniei acestora;

f) condiţii pentru spălarea, salubrizarea şi dezinfectarea mijloacelor de transport;

g) spaţii în suprafaţă suficientă pentru parcarea mijloacelor de transport;

h) dispecerat şi dotări speciale pentru urmărirea şi coordonarea în trafic a mijloacelor de transport, de intervenţie şi de depanare;

i) personal calificat şi vehicule de intervenţie operativă;

j) respectarea prevederilor legale în vigoare privind angajarea, desemnarea, pregătirea profesională, examinarea medicală şi psihologică a persoanelor cu funcţii care concură la siguranţa circulaţiei;

k) asigurarea pasagerilor şi a bagajelor acestora pentru riscurile ce cad în sarcina operatorului de transport/transportatorului autorizat;

l) respectarea capacităţilor de transport şi a programelor de circulaţie impuse prin contractul de atribuire a gestiunii;

m) menţinerea stării tehnice corespunzătoare a mijloacelor de transport, a instalaţiilor auxiliare şi a curăţeniei acestora;

n) respectarea indicatorilor de performanţă şi de calitate stabiliţi prin contractul de delegare a gestiunii sau prin hotărârea de dare în administrare a serviciului şi precizaţi în regulamentul serviciilor de transport public local elaborat de autoritatea locală de transport şi aprobat prin hotărâre a consiliului local;

o) furnizarea către autoritatea administraţiei publice locale a informaţiilor solicitate şi accesul la toate informaţiile necesare, în vederea verificării şi evaluării funcţionării şi dezvoltării serviciului de transport public local;

p) realizarea unui sistem de evidenţă a sesizărilor şi reclamaţiilor şi de rezolvare operativă a acestora;

q) statistica accidentelor şi analiza acestora;

r) aplicarea de metode performante de management care să conducă la reducerea costurilor de operare;

s) respectarea reglementărilor legale în vigoare din domeniul transporturilor;

t) respectarea legislaţiei în vigoare privind protecţia muncii, protecţia mediului, prevenirea şi combaterea incendiilor;

u) planificarea inspecţiilor tehnice periodice astfel încât să fie asigurat în fiecare zi numărul de vehicule necesar pentru acoperirea curselor cuprinse în programul de circulaţie;

v) alte condiţii specifice stabilite de autoritatea administraţiei publice locale sau asociaţia de dezvoltare comunitară, după caz.

**ART. 8**

Obligaţiile şi răspunderile personalului cu funcţii care concură la siguranţa circulaţiei sunt prevăzute în regulamentul Serviciului de transport public local.

**ART. 9**

(1) Delegatarul are obligația să faciliteze operatorului autorizarea lucrărilor şi investiţiilor pe domeniul public şi privat în conformitate cu reglementările legale în vigoare.

(2) Pe durata contractului de delegare de gestiune operatorul de transport trebuie să realizeze cel puţin următoarele investiţii, în termenele specificate:

- montarea de indicatoare pentru semnalizare staţie călători, program informare traseu şi orar în fiecare staţie, în primele trei luni de la data semnării contractului. De asemeni, intră în obligațiile operatorului întreținerea acestora. Modelul va fi aprobat de către delegatar iar cheltuielile vor fi suportate de către delegant.

- delegantul poate propune şi alte investiţii, aprobate de delegatar, pentru care va specifica termenele de finalizare.

**ART. 10** Cerinţe specifice:

(1) Pentru realizarea serviciului, operatorii economici trebuie să îndeplinească următoarele cerinţe:

a) este organizat, în conformitate cu prevederile Regulamentului nr. 1370/2007 privind serviciile publice de transport feroviar şi rutier de călători şi de abrogare a Regulamentelor (CEE) nr. 1191/69 şi nr. 1107/70 ale Consiliului, ca întreprindere publică sau privată sau orice grup de astfel de întreprinderi care exploatează servicii publice de transport de călători;

b) are prevăzut în obiectul de activitate codul CAEN 4931: Transporturi urbane, suburbane, metropolitane de călători (CAEN Rev. 2), sau o activitate echivalentă în cazul operatorilor nerezidenţi pentru care nu există obligaţia declarării şi înregistrării codului CAEN;

c) deţine licenţa comunitară conform prevederilor Ordonanţei Guvernului nr. 27/2011 privind transporturile rutiere sau un document similar cu cel solicitat, valabil în ţara de origine;

d) dispune (în proprietate sau în sistem de leasing operaţional sau financiar) de minim 4 autobuze urbane cu minim 30 locuri pe scaune sau minim 2 autobuze urbane (cu minim 24 locuri pe scaune) și minim 2 microbuze/autobuze (minim 16 +1 locuri) . Mijloacele de transport vor fi prevăzute cu podea coborîtă- specific persoanelor cu dizabilități și cu un grad redus de poluare sau hibrid / alte surse alternative;

e) Pentru prestarea serviciului, operatorii economici trebuie să arate în ofertă că îndeplineşte următoarele cerinţe tehnice minimale:

* să deţină în proprietate sau să aibă contract de servicii cu un atelier auto, situat în Municipiul Câmpulung Moldovenesc şi care deţine autorizaţie cel puţin pentru clasele de autorizare I şi II emisă de către autoritatea competentă pentru activităţi sau lucrări conforme cu marca şi tipul mijloacelor de transport din ofertă, potrivit art 6 lit. d) din OMT 972/2007 şi RNTR-9:2005;
* să deţină în proprietate sau să aibă contract de închiriere prin care se asigură, în Municipiul Câmpulung Mmoldovenesc, parcarea vehiculelor deţinute numai la sediul social, la sediul punctelor de lucru, sucursalelor sau filialelor sau în locuri special amenajate autorizate în acest sens de către administraţia publică locală, în conformitate cu art, 38 lit. t) din OMTCT nr. 1892/2006 pentru aprobarea Normelor privind organizarea şi efectuarea transporturilor rutiere şi a activităţilor conexe acestora;
* să deţină în proprietate sau să aibă contract de servicii cu o staţie de spălare şi igienizare autorizată, situată în Municipiul Câmpulung Moldovenesc, în conformitate cu art. 14 (2) lit. a) din Legea 92/2001 şi art. 6 lit. f) din Ord. 972/2007;

f) Operatorul de transport trebuie să dispună de un minim de personal calificat şi de resurse umane obligatorii pentru îndeplinirea contractului:

* minim o persoană de specialitate desemnată să conducă permanent şi efectiv activitatea de transport cu certificat de competenţă profesională eliberat de ARR în conformitate cu OMT nr. 761/1999;
* minim o persoană desemnată să îndeplinească funcţia de conducător al unităţii/subunităţii de reparaţii auto, în conformitate cu reglementările Ordinului MTCT Nr. 2131/2005 pentru aprobarea Reglementărilor privind autorizarea operatorilor economici care desfăşoară activităţi de reparaţii, de întreţinere, de reglare, de modificări constructive, de reconstrucţie a vehiculelor rutiere, precum şî de dezmembrare a vehiculelor scoase din uz, cu certificat de atestare profesională eliberat de RAR în conformitate cu Ordinului MTCT Nr. 2131/2005;
* minim 4 de şoferi disponibili (conform numărului minim de autovehicule necesare îndeplinirii contractului);

g) Operatorul de transport trebuie să prezite certificate constatatoare în termen privind îndeplinirea obligaţiilor exigibile de plată a impozitelor şi taxelor către stat şi cele locale, precum şi a contribuţiei pentru asigurările sociale de stat, valabile la data deschiderii ofertelor (formulare-tip eliberate de autorităţile competente din ţara în care ofertantul este rezident), din localitatea unde îşi are sediul ofertantul;

(2) Operatorii economici vor completa *Formularul Mijloacele de transport* din dotarea ofertantului, disponibile pentru a fi folosite în contractul de delegare de gestiune, cu informaţiile solicitate în tabelul menţionat.

(3) Pentru toate mijloacele de transport solicitate, operatorii economici participanţi la procedură vor prezenta următoarele documente;

- Copie după copia conformă a licenţei de transport pentru fiecare mijloc de transport din listă;

- Copie de pe actele de proprietate/contracte de leasing financiar, pentru fiecare mijloc de transport din listă, semnate şi ştampilate de către reprezentantul legal al operatorului economic;

- Copie de pe certificatele de înmatriculare, cărţile de identitate, (unde este cazul) procesele-verbale de predare-primire corespunzătoare contractelor de furnizare/leasing;

- Copie după dovada de verificare a limitatoarelor de viteză pentru fiecare mijloc de transport în conformitate cu Art. 74 din O.G. 27/2011 privind transporturile rutiere şi Art. 25 pct. (4) şi (5) din Anexa 1 la OMT 972/2007.

(4) Pentru mijloacele de transport deţinute în proprietate, care sunt înmatriculate sau înregistrate într-un alt stat membru al Uniunii Europene sau în alt judeţ decât judeţul Suceava, ofertantul va prezenta un angajament ferm prin care se obligă irevocabil si necondiţionat ca, în situaţia în care oferta depusă va fi declarată câştigătoare, va face toate demersurile necesare în vederea înmatriculării mijloacelor de transport în judeţul Suceava.

(5) Pentru mijloacele de transport în leasing care nu se află pe teritoriul României sau pentru cele care se află în alt judeţ decât judeţul Suceava, ofertantul va prezenta angajamentul ferm al proprietarului privind punerea la dispoziţia ofertantului a respectivelor mijloace de transport, pe durata implicării ofertantului în executarea contractului.

**CAP. IV Sistemul de transport public local de persoane**

**ART. 11**

Operatorul de transport rutier are dreptul să efectueze, în condiţiile legislaţiei în vigoare, transport rutier public local prin curse regulate, în aria administrativ-teritorială a Municipiului Câmpulung Moldovenesc, pe traseul nr. 1, traseul nr. 2 si traseul nr. 3, prevăzute în anexa 1 a prezentului caiet de sarcini.

**ART. 12**

(1) Operatorul de transport/transportatorul autorizat are obligaţia să efectueze serviciul de transport public local de persoane prin curse regulate, cu respectarea programului de transport, care conţine condiţiile specifice privind traseele, perioadele şi programul de circulaţie, capacitatea mijloacelor de transport, numărul mijloacelor de transport necesare, prezentat în anexa nr. 1 a prezentul caiet de sarcini.

(2) U.A.T. Municipiul Câmpulung Moldovenesc atribuie gestiunea serviciului unui singur operator de transport rutier care va avea dreptul exclusiv de a opera în teritoriul administrativ al municipiului, în schimbul îndeplinirii obligaţiilor de serviciu public, în conformitate cu prevederile art. 3 alin. 1 din Regulamentul nr. 1370/2007/CE.

**ART. 13**

Serviciul de transport public local de persoane prin curse regulate în municipiul Câmpulung Moldovenesc este compus din trei trasee:

1. Traseul nr.1 Pod Sadova – Podul Bucătarului, în lungime de 10,5 kilometri;
2. Traseul nr. 2 Centru – Buneşti, în lungime de 3 kilometri;
3. Traseul nr. 3 CENTRU – Pârtia de schii Rarău, în lungime de 7 kilometri;

Denumirea staţiilor şi amplasarea lor pentru fiecare traseu sunt prezentate în anexa nr. 2 la caietul de sarcini.

**ART. 14**

În vederea realizării unui sistem de transport public local de persoane pe raza administrativ-teritorială a municipiului Câmpulung Moldovenesc, care să asigure deplasarea călătorilor în condiţii de siguranţă a circulaţiei rutiere şi pietonale, confort, regularitate şi continuitate, operatorul de transport/transportatorul autorizat trebuie să îndeplinească următoarele cerinţe:

1. să asigure afişarea la părţile din faţă şi laterală dreapta ale mijlocului de transport a indicativului şi capetelor traseului; la partea din spate a mijlocului de transport se va afişa cel puţin indicativul traseului. Elementele de informare menţionate anterior vor fi iluminate corespunzător pe timp de noapte sau în condiţii de vizibilitate scăzută;

2. în salonul mijlocului de transport se va asigura informarea publicului călător prin mijloace vizuale şi sonore cu privire la denumirea staţiei care urmează şi la legăturile cu alte mijloace de transport public local de persoane;

3. să asigure afişarea în salonul mijlocului de transport a numelui conducătorului acestuia, a hărţii schematice care să permită vizualizarea traseului şi a reţelei de trasee, a instrucţiunilor privind modul de desfăşurare a transportului, a obligaţiilor publicului călător şi a altor informaţii de utilitate publică privind transportul, stabilite prin reglementările în vigoare;

4. să asigure vânzarea legitimaţiilor/abonamentelor de călătorie în staţiile stabilite de comun acord cu autoritatea administraţiei publice locale;

5. în staţiile din programul de circulaţie, să asigure afişarea codului traseului, a intervalelor de succedare a curselor, precum şi a hărţilor simplificate cu indicarea traseelor şi staţiilor pentru informarea publicului călător;

6. să emită abonamente de călătorie cu respectarea reglementărilor în vigoare, inclusiv pentru categoriile sociale care beneficiază de reduceri ale costului abonamentului;

7. să asigure accesul liber şi nediscriminatoriu la transport, în baza documentelor stabilite de reglementările legale în vigoare, al persoanelor care beneficiază de facilităţi/gratuităţi la transport;

8. să asigure transportul gratuit al copiilor sub 5 ani;

9. mijlocul de transport trebuie să aibă locuri rezervate pentru persoane cu handicap, bătrâni, femei însărcinate, persoane cu copii în braţe;

10. să supravegheze urcarea şi coborârea călătorilor, mijlocul de transport să nu pornească din staţii cu uşile deschise sau cu călători aflaţi pe scările acestuia, precum şi cu călători agăţaţi de exteriorul caroseriei;

11. să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, butoaie cu carbid, materiale explozibile, produse caustice ori acide, alte materiale sau obiecte care, prin format ori dimensiune, pot produce daune, vătămări corporale sau, prin natura materialului, pot murdări, ori alte obiecte sau mărfuri interzise la transportul public;

12. să nu îmbarce călători peste capacitatea maximă admisă a mijlocului de transport, exprimată prin număr de locuri pe scaune;

13. să asigure spaţiile necesare pentru bagajele de mână ale călătorilor;

14. să îmbarce/debarce călători numai în staţiile special amenajate, prevăzute în programul de circulaţie;

15. să utilizeze numai legitimaţii/abonamente de călătorie cu regim special, agreate de autoritatea administraţiei publice locale;

16. să nu permită transportul călătorilor decât pe bază de legitimaţii/abonamente de călătorie valabile sau alte documente prevăzute de reglementările legale în vigoare;

17. să asigure călătorii şi bagajele acestora pentru riscurile care cad în sarcina operatorului de transport;

18. să ţină evidenţa curselor sosite şi plecate, la fiecare capăt de linie;

19. să asigure informarea anticipată a publicului călător în legătură cu modificarea/suspendarea programului de circulaţie sau a unui traseu, în caz de forţă majoră;

20. să asigure, zilnic şi ori de câte ori este nevoie, salubrizarea, spălarea şi dezinfectarea mijloacelor de transport;

21. să asigure condiţiile de execuţie a transportului în condiţii de regularitate, siguranţă şi confort;

22. mijloacele de transport trebuie să fie echipate cu instalaţie de încălzire/condiţionare a aerului în stare de funcţionare;

23. mijloacele de transport trebuie să aibă un aspect estetic corespunzător;

24. pe părţile laterale ale mijlocului de transport va fi inscripţionată denumirea executantului transportului;

25. la bordul mijlocului de transport trebuie să existe mijloace pentru prevenirea şi combaterea incendiilor, precum şi ciocan pentru spart geamurile în caz de necesitate;

26. mijloacele de transport trebuie să aibă inspecţia tehnică periodică sau, după caz, revizia tehnică periodică efectuată la termen;

27. mijloacele de transport trebuie să îndeplinească condiţiile impuse de legislaţia în vigoare privind siguranţa circulaţiei şi protecţia mediului;

28. să fundamenteze necesarul anual de fonduri pentru investiţii din surse proprii, precum şi diferenţa de tarif pentru protecţie social, dacă este cazul, conform legislaţiei în vigoare, pentru a fi supuse aprobării consiliului local;

29. să asigure informarea permanentă a călătorilor cu privire la traseele, programele de circulaţie deservite, tarifele aplicate, precum şi modificarea acestora;

30. să aplice normele de protecţie a muncii specifice activităţii desfăşurate în cadrul serviciului contractat;

31. să asigure finanţarea pregătirii profesionale şi efectuarea examinărilor medicale şi psihologice ale propriilor angajaţi;

32. să elaboreze strategii de management care să conducă la reducerea costurilor de operare, inclusiv prin aplicarea procedurilor concurenţiale impuse de normele legale în vigoare privind achiziţiile de lucrări sau bunuri, şi la gestionarea serviciului public pe criterii de competitivitate şi eficienţă economică;

33. să prezinte programe pentru dezvoltarea, modernizarea şi exploatarea eficientă a bazei tehnico-materiale aferente serviciului prestat;

34. alte condiţii specifice stabilite de autoritatea administraţiei publice.

**CAP. V Factori de evaluare**

**ART. 14**

(1) Fără a aduce atingere dispoziţiilor legale sau administrative privind remunerarea anumitor servicii, entitatea contractantă şi-a bazat decizia de atribuire a contractului de delegare a gestiunii serviciului de transport public local de persoane, prin curse regulate, prin utilizarea criteriului de atribuire „cei mai bun raport calitate-preţ", precum şi a factorilor de evaluare prevăzuţi în documentaţia de atribuire, factori care includ aspecte calitative, de mediu şi/sau sociale în legătură directă, obiectivă şi relevantă cu obiectul contractului.

(2) în stabilirea factorilor de evaluare utilizaţi pentru determinarea ofertei celei mai avantajoase din punct de vedere economic în baza criteriului de atribuire cel mai bun raport calitate-preţ,

(3) Astfel, în stabilirea şi justificarea factorilor de evaluare, entitatea contractantă urmăreşte îndeplinirea cumulativă a următoarelor condiţii:

> factorii de evaluare au ca scop identificarea ofertei celei mai avantajoase din punct de vedere economic, au legătură directă cu obiectul şi natura contractului şi reprezintă un avantaj pe care entitatea contractantă îl poate obţine prin utilizarea factorului respectiv;

> factorii de evaluare nu conferă entităţii contractante o libertate de stabilire a câştigătorului nelimitată, întrucât la baza deciziei de atribuire s-a stabilit un set bine determinat de criterii obiective, care sunt atât calitative cât şi cantitative;

> factorii de evaluare s-au stabilit în conformitate cu reglementările, între acestea fiind induse şi reglementările privitoare la publicitate, astfel că aceşti factori sunt menţionaţi în documentaţia de atribuire, operatorii economici având posibilitatea să ia la cunoştinţă existenţa şi scopul acestora;

> factorii de evaluare sunt cuantificabili şi relevanţi şi respectă principiile fundamentale ale dreptului comunitar, în special principiul nediscriminării, aşa cum rezultă acesta din prevederile Tratatului referitoare la dreptul de stabilire şi libertate de a presta servicii.

**ART. 15** Factorii de evaluare cu privire la componenta financiară a ofertei.

Entitatea contractantă stabileşte factorul de evaluare „**prețul ofertei**" drept factor de evaluare de natură financiară.

Punctajul maxim acordat pentru componenta financiară a ofertei reprezintă 50 % din ponderea criteriilor de atribuire.

Componentele factorului „prețul ofertei " sunt:

I. **Tariful unei călătorii** (pondere 25 % )

Algoritm de calcul: PT - punctajul pentru factorul de evaluare “tariful unei calatorii” se acorda astfel:

**a.** pentru oferta cu cel mai scazut tarif al unei calatorii se acorda punctajul maxim alocat factorului de evaluare, respectiv 25 puncte ;

**b.** pentru oferta (n) cu alt tarif decat cel prevazut la lit. a. se acorda punctajul astfel:

PT (n) = [tariful minim/tariful (n)] x 25.

**Tariful maxim acceptat este de 3 lei/calatorie/persoană**

**II.** **Tariful unui abonament** cu număr nelimitat de călatorii (pondere 25%)

Algoritm de calcul: PT - punctajul pentru factorul de evaluare “abonament cu număr nelimitat de călatorii” se acorda astfel:

**a.** pentru oferta cu cel mai scazut tarif al unui abonament se acorda punctajul maxim alocat factorului de evaluare, respectiv 25 puncte ;

**b.** pentru oferta (n) cu alt tarif decat cel prevazut la lit. a. se acorda punctajul astfel:

PT (n) = [tariful minim/tariful (n)] x 25.

**Tariful maxim acceptat este de 75 lei/ abonament cu număr nelimitat de călatorii**

**ART. 16** Factorii de evaluare cu privire la componenta tehnică a ofertei

La alegerea acestui factor de evaluare, entitatea contractantă a luat în considerare asigurarea unui echilibru între aspectele calitative ale serviciului (confortul călătorilor) şi aspectele de mediu, pe de o parte, şi costurile generate de furnizarea serviciului, pe de altă parte, conform Legi nr. 98/2016 privind achiziţiile publice şi a prevederilor art. l alin. (4) lit. g) şi k) din Legea nr. 92/2007 privind transportul public local.

**I.** **Vechimea parcului de vehicule** (pondere 25 %):

Vechimea mijlocului de transport n (VPn) se va calcula după următoare formulă:

VPn = Ao -Afn, unde,

Ao - anul de depunere al ofertelor,

AFn = anul de fabricaţie înscris în certificatul de înmatriculare şi cartea de identitate a mijlocului de transport *n*.

Punctajul aferent vechimii fiecărui mijloc de transport se va acorda după cum urmează:

* Pentru VP = 0 sau de tip hybrid sau electric (indiferent de anul de fabricație), se acordă 25 puncte;
* Pentru VP cuprins între 1- 5 , se acordă 20 puncte;
* Pentru VP cuprins între 6 -10 , se acordă 10 puncte;
* Pentru VP ≥ 11, se acordă 1 punct.

Pvp = punctajul pentru factorul de evaluare „vechimea parcului de autovehicule'' se calculează după următoarea formulă:

Pvp= (Pvpl+…+Pvp4)/4, unde:

Pvpl = punctajul acordat pentru vechimea mijlocului de transport 1 din listă;

Pvp4= punctajul acordat pentru vechimea mijlocului de transport 4 din listă;

Punctele se cumulează pentru fiecare autovehicul în parte, şi se face media aritmetică a acestora.

În punctajul total nu se calculează autovehiculele de rezervă.

**II. Numărul de locuri pe scaune** (pondere 25 %):

Algoritm de calcul: Punctajul pentru factorul de evaluare “locuri pe scaune” se acorda astfel:

**a.** pentru oferta cu cele mai multe locuri pe scaune se acorda punctajul maxim alocat factorului de evaluare, respectiv 25 puncte;

**b.** pentru oferta (n) cu alt număr de locuri pe scaune decat cea prevazută la lit. a. se acorda punctajul astfel:

PR (n) = [numărul de locuri pe scaune (n)/număr de locuri pe scaune maxim] x 25

Punctele se cumulează pentru fiecare autovehicul în parte şi se face media aritmetică a acestora.

**Punctajele rezultate pentru aspectele economice şi financiare ale ofertei şi pentru aspectele tehnice ale ofertei pentru fiecare ofertant în parte se vor însuma şi, în funcţie de valorile punctajelor realizate, se va adjudeca oferta câştigătoare, pentru punctajul cel mai mare.**

**CAP. VI Tipul contractului**

**ART. 17**

(1) Contractul care urmează a fi atribuit are ca obiect delegarea gestiunii serviciului de transport public local de persoane prin curse regulate, pe raza municipiului Câmpulung Moldovenesc (contract de servicii publice în sensul Regulamentului {CE} nr. 1370/2007).

(2) Modelul de contract propus este conform Ordinului nr, 131/1401/2019 a Autorităţii Naţionale de Reglementare pentru Serviciile Comunitare de Utilităţi Publice şi a Agenţiei Naţionale pentru achiziţii publice, privind documentele standard şi contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unităţile administrativ-teritoriale, realizat cu autobuze, troleibuze şi/sau tramvaie.

**ART. 18**

Condiţii referitoare la contract

(1) Transportul public local se efectuează în condiţiile Legii serviciilor de transport public local nr. 92/2007, ale Ordonanţei Guvernului nr. 27/2011, ale reglementărilor naţionale şi ale Uniunii Europene în vigoare din domeniul transporturilor rutiere (Regulamentul (CE) nr. 1370/2007), precum şi ale acordurilor şi convenţiilor internaţionale la care România este parte.

(2) Este considerat serviciu de transport public local de persoane prin curse regulate transportul public care îndeplineşte cumulativ următoarele condiţii:

a. se efectuează de către un operator de transport rutier, astfel cum acesta este definit şi licenţiat conform prevederilor Ordonanţei Guvernului nr. 27/2011, cu modificările ulterioare;

b. se efectuează numai pe raza teritorială a unităţii administrativ-teritoriale Municipiul Câmpulung Moldovenesc;

c. se execută pe rute şi cu programe de circulaţie prestabilite;

d. se efectuează de către operatorul de transport rutier cu mijloace de transport în comun, respectiv cu mijloace de transport, deţinute în proprietate sau în baza unui contract de leasing financiar sau operaţional, înmatriculate în judeţul Suceava;

e. persoanele transportate sunt îmbarcate sau debarcate în puncte fixe prestabilite, denumite staţii;

f. pentru efectuarea serviciului, operatorul de transport rutier percepe de la persoanele transportate un tarif de transport pe bază de titluri de călătorie individuale eliberate anticipat, ai căror regim este stabilit şi aprobat de entitatea contractantă;

g. transportul cu autobuzele/ microbuze se efectuează numai pe bază de licenţe de traseu şi caiete de sarcini, elaborate şi eliberate în condiţiile prevederilor legale în vigoare;

h. în perioada de mobilizare vor fi desfăşurate minim următoarele activităţi:

1. obţinerea licenţelor de traseu;

2. angajarea personalului necesar pentru prestarea serviciului, inclusiv personal cu atribuţii pentru repararea şi întreţinerea mijloacelor de transport şi manager de transport, însoţite de dovada calificării profesionale aferenta fiecărei activităţi şi fiecărui personal angajat;

3. dotarea mijloacelor de transport conform cerinţelor din documentaţia de atribuire;

4. asigurarea infrastructurii, pe raza Municipiului Câmpulung Moldovenesc;

5. deținerea sau încheierea un contract cu un operator pentru asigurarea staţiei de spălare şi igienizare a autovehiculelor, pe raza municipiului Câmpulung Moldovenesc, autorizată, conform prevederilor legale;

6. prezentarea contractelor de asigurare a persoanelor transportate şi a bagajelor acestora, precum şi a contractelor de asigurare obligatorie RCA pentru fiecare autovehicul (copie conforma cu originalul);

7. elaborarea procedurilor interne prevăzute în contractul de delegare;

8. prezentarea, de către ofertanţii care au sediul social într-un alt judeţ sau într-un alt stat membru al Uniunii Europene, a dovezii de stabilire a domiciliului fiscal, a punctului de lucru/sucursală/filială pe raza Municipiului Câmpulung Moldovenesc;

9. prezentarea, de către ofertanţii care au mijloacele de transport înmatriculate/înregistrate într-un alt judeţ sau într-un alt stat membru al Uniunii Europene, a dovezii de înmatriculare/înregistrare a mijloacelor de transport în judeţul Suceava;

10. Perioada de mobilizare va lua sfârşit la data de începere a prestării serviciului, atunci când toate condiţiile prevăzute în acest sens de contractul de delegare încheiat vor fi îndeplinite şi confirmate printr-un proces-verbal de constatare încheiat în acest sens.

(3) în cazul în care doi sau mai mulţi operatori economici participă la procedură în asociere, iar asocierea este desemnată câştigătoare a procedurii de atribuire, după desemnarea câştigătorului şi înainte de începerea perioadei de mobilizare, dar într-o perioadă ce nu poate depăşi 30 de zile, asocierea trebuie să îndeplinească obligaţia privind adoptarea de către membrii a formei juridice solicitate prin documentaţia de atribuire (constituirea unei societăţi în condiţiile prevăzute de Legea societăţilor nr. 31/1990).

Astfel, în această perioadă, de maxim 30 de zile de la comunicarea rezultatului procedurii, asocierea câştigătoare a procedurii de atribuire trebuie să îndeplinească următoarele:

a. înmatricularea la Oficiul Registrului Comerţului de pe lângă Tribunalul Suceava a noii societăţi comerciale, rezultată ca urmare a obligaţiilor asumate de membrii asocierii, prin acordul de asociere, precum şi prezentarea certificatului de înmatriculare a societăţii (copie conforma cu originalul) şi a certificatului constatator;

b. prezentarea licenţei comunitare de transport şi copiile conforme ale licenţei comunitare pentru toate mijloacele de transport ofertate şi care vor fi utilizate pentru prestarea serviciului;

(4) în cazul în care o asociere care participă la procedură este desemnată câştigătoare, în perioada de mobilizare, suplimentar celor enumerate anterior, va trebui să îndeplinească următoarele:

a. înmatricularea mijloacelor de transport destinate prestării serviciului de transport public local, care sunt în proprietatea membrilor asocierii, pe noua societate creată şi menţionarea ca utilizator a noii societăţi create în cazul mijloacelor de transport utilizate în leasing financiar şi sau operaţional;

b. în cazul în care, pentru demonstrarea cerinţei privind dotarea cu facilităţile tehnice menţionate în prezentul caiet de sarcini, sunt prezentate contracte de închiriere, se vor prezenta contractele de închiriere în care calitatea de locatar este deţinută de noua societate înfiinţată de asociere. În aceeaşi sens, în cazul în care aceste facilităţi sunt deţinute în leasing, se va proceda la prezentarea contractelor de leasing în care utilizator este noua societate înfiinţată de asocierea participantă la procedură.

(5) Pentru traseele 2 și 3 programul de transport poate fi modificat, ca urmare a suspendării sau limitării pe o anumită perioadă de timp a serviciului pe traseul respectiv, dar numai prin acordul părților delegatar și delegant, (funcție de cererea beneficiarilor de transport, nr. călători/alte cauze de forță majoră). Orice modificare a acestui program va fi adusă și la cunoștința clătorilor, beneficiarii serviciului de transport, prin grija operatorului de transport.

**ART. 19** Condiţii de executare a contractului

(1) Serviciile de transport public local de persoane prin curse regulate se efectuează numai de către operatorii de transport rutier care deţin licenţă de traseu valabilă. Licenţa de traseu se eliberează pentru traseele cuprinse în programele de transport rutier de persoane prin curse regulate pe teritoriul deservit, însoţită de caietul de sarcini al acesteia şi de programul de circulaţie.

(2) Operatorii de transport/transportatorii autorizaţi vor efectua serviciul de transport public local de persoane prin curse regulate cu respectarea următoarelor obligaţii:

1. să asigure afişarea la părţile din faţă şi laterală dreapta ale mijlocului de transport a indicativului şi capetelor traseului; la partea din spate a mijlocului de transport se va afişa cel puţin indicativul traseului. Elementele de informare menţionate anterior vor fi iluminate corespunzător pe timp de noapte sau în condiţii de vizibilitate scăzută;

2. să asigure afişarea în salonul mijlocului de transport a numelui conducătorului acestuia, a hărţii schematice care să permită vizualizarea traseului şi a reţelei de trasee, a instrucţiunilor privind modul de desfăşurare a transportului, a obligaţiilor publicului călător şi a altor informaţii de utilitate publică privind transportul, stabilite prin reglementările în vigoare;

3. să asigure vânzarea legitimaţiilor/abonamentelor de călătorie;

4. în staţiile din programul de circulaţie, să asigure afişarea intervalelor de succedare a curselor, precum şi a hărţilor simplificate cu indicarea traseelor şi staţiilor pentru informarea publicului călător;

5. să emită abonamente de călătorie cu respectarea reglementărilor în vigoare, inclusiv pentru categoriile sociale care beneficiază de reduceri ale costului abonamentului;

6. să asigure accesul liber şi nediscriminatoriu la transport, în baza documentelor stabilite de reglementările legale în vigoare, al persoanelor care beneficiază de facilităţi/gratuităţi la transport;

7. să asigure transportul gratuit al copiilor sub 5 ani;

8. mijlocul de transport trebuie să aibă locuri rezervate pentru persoane cu handicap, bătrâni, femei însărcinate, persoane cu copii în braţe;

9. să supravegheze urcarea şi coborârea călătorilor, mijlocul de transport să nu pornească din staţii cu uşile deschise sau cu călători aflaţi pe scările acestuia, precum şi cu călători agăţaţi de exteriorul caroseriei;

10. să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, butoaie cu carbid, materiale explozibile, produse caustice ori acide, alte materiale sau obiecte care, prin format ori dimensiune, pot produce daune, vătămări corporale sau, prin natura materialului, pot murdări ori alte obiecte sau mărfuri interzise ia transportul public;

11. să nu îmbarce călători peste capacitatea maximă admisă a mijlocului de transport, exprimată prin număr de locuri pe scaune şi în picioare;

12. să asigure spaţiile necesare pentru bagajele de mână ale călătorilor;

13. să îmbarce/debarce călători numai în staţiile special amenajate, prevăzute în programul de circulaţie;

14. să utilizeze numai legitimaţii/abonamente de călătorie cu regim special, agreate de autoritatea administraţiei publice locale;

15. să nu permită transportul călătorilor decât pe bază de legitimaţii/ abonamente de călătorie valabile sau alte documente prevăzute de reglementările legale în vigoare;

16. să asigure călătorii şi bagajele acestora pentru riscurile care cad în sarcina operatorului de transport;

17. să ţină evidenţa curselor sosite şi plecate, la fiecare capăt de linie;

18. să asigure informarea anticipată a publicului călător în legătură cu modificarea/suspendarea programului de circulaţie sau a unui traseu, în caz de forţă majoră;

19. să asigure, zilnic şi ori de câte ori este nevoie, salubrizarea, spălarea şi dezinfectarea mijloacelor de transport;

20. să asigure condiţiile de execuţie a transportului în condiţii de regularitate, siguranţă şi confort;

21. mijloacele de transport trebuie să fie echipate cu instalaţie de încălzire/condiţionare a aerului în stare de funcţionare;

22. mijloacele de transport trebuie să aibă un aspect estetic corespunzător;

23. pe părţile laterale ale mijlocului de transport va fi inscripţionată denumirea executantului transportului, modul de inscripţionare să fie identic pentru toate mijloacele de transport;

24. la bordul mijlocului de transport trebuie să existe mijloace pentru prevenirea şi combaterea incendiilor, precum şi ciocan pentru spart geamurile în caz de necesitate;

25. mijloacele de transport trebuie să aibă inspecţia tehnică periodică sau, după caz, revizia tehnică periodică efectuată la termen;

26. mijloacele de transport trebuie să îndeplinească condiţiile impuse de legislaţia în vigoare privind siguranţa circulaţiei şi protecţia mediului;

27. să asigure informarea permanentă a călătorilor cu privire la traseele, programele de circulaţie deservite, tarifele aplicate, precum şi modificarea acestora;

28. să aplice normele de protecţie a muncii specifice activităţii desfăşurate în cadrul serviciului contractat;

29. să asigure finanţarea pregătirii profesionale şi efectuarea examinărilor medicale şi psihologice ale propriilor angajaţi;

30. să elaboreze strategii de management care să conducă la reducerea costurilor de operare, inclusiv prin aplicarea procedurilor concurenţiale impuse de normele legale în vigoare privind achiziţiile de lucrări sau bunuri, şi la gestionarea serviciului public pe criterii de competitivitate şi eficienţă economică;

31. să prezinte programe pentru dezvoltarea, modernizarea şi exploatarea eficientă a bazei tehnico-materiale aferente serviciului prestat;

32. nu va efectua fără acordul autorităţii publice locale modificări la spaţiile, instalaţiile şi dispozitivele utilizate cât şi conservarea sau scoaterea din folosinţă a acestora;

33. operatorul de transport va personaliza mijloacele de transport utilizate în efectuarea serviciului de transport public local de călători prin curse regulate desfăşurate pe raza administrativ-teritorială Municipiului Câmpulung Moldovenesc.

**Art.20**

Riscurile ce ar putea apărea în asigurarea serviciului de transport public local de persoane

1. Având în vedere particularităţile serviciului de transport public local de persoane prin curse regulate precum şi reglementările legale specifice, aşa cum a rezultat din prezentarea de mai sus, entitatea contractantă prezintă în continuare riscurile ce ar putea să apară în asigurarea serviciului de transport public local, repartiţia acestora între entitatea contractantă/delegatar şi operatorul economic/delegant precum şi modalitatea de gestionare a acestora.

|  |  |  |  |  |  |  |
| --- | --- | --- | --- | --- | --- | --- |
| Categoria de risc | Descriere | Consecinţe | Gestionare | Alocarea Riscului | | |
| UAT | Operator | Comun |
| Riscuri de amplasament | | | |  |  |  |
| Structura existentă a infrastructurii de transport | Drumurile şi străzile existente pe traseele pe care se efectuează transportul local sunt sau au tendinţă să se deterioreze rapid | O uzură accentuată a mijloacelor de transport şi majorarea costurilor de întreţinere | Delegatarul, ca administrator al acestor străzi va lua toate măsurile necesare să le menţină bună stare | **X** |  |  |
| Aspecte legate de finanţarea contractului | | | |  |  |  |
| Modificări de taxe | Pe parcursul contractului regimul de taxe şi impozite se schimba în defavoarea delegantului | Impact negativ asupra veniturilor financiare ale delegantului şi imposibilitatea asigurării serviciului la nivelul impus | Stabilirea procentului ce îl reprezintă taxele si impozitele din valoarea tarifului la fundamentarea acestuia şi stabilirea modalităţii de modificare a tarifului proporţional cu aceste modificări. |  |  | **X** |
| Operare | | | |  |  | |
| Întreţinere şi reparare | Defectarea mijloacelor de transport mai des decât s-a luat in considerare ducând la cheltuieli mal mari de întreţinere şi reparaţie decât cele folosite la fundamentarea tarifelor de transport. | Creşterea costurilor de operare cu efecte negative atat asupra calității serviciului prestate prin scăderea mijloacelor de transport utilizate, cât și asupra realizării investițiilor planificate prin diminuarea profitului obținut | Delegatarul a stabilit ca factor de evaluare „vechimea parcului de autovehicule\* prin care se acordă cele mai mari punctaje mijioacelor de transport cu o vechime cât mai mică, astfel încât să se diminueze probabilitatea de defectare a acestora peste limită |  | **X** |  |
| Operare | Delegantul nu poate efectua prestaţiile conform contractului | Imposibilitatea asigurării serviciului la nivelul specificat în caietul de sarcini şi ofertă. | Delegatarul impune prin documentaţia de atribuire (caietul de sarcini, condiţii contractuale obligatorii) condiţii care să minimizeze riscurile de a nu mai putea fi prestate serviciile de către delegant şi să examineze în detaliu încă din faza de ofertare, capacitatea viitorului delegant de a îndeplini cu succes contractul |  | X |  |
| Piaţa | | | |  |  |  |
| Schimbări demografice | O schimbare demografică sau socio- economică afectează cererea pentru serviciile delegate | Venituri sub proiecţiile financiare anterioare | Prevederea de condiţii contractuale care să permită, de comun acord, modificarea prestării serviciului astfel încât acestea *să* satisfacă cererea utilizatorilor finali, însă nu mai mult de 10% din valoarea iniţială |  |  | **X** |
| Inflaţia | Valoarea plăţilor în timp este afectată de inflaţie | Diminuarea în termeni reali a veniturilor din prestarea serviciului | în contract se prevede o modalitate de actualizare, ajustare a tarifelor pentru a compensa inflaţia. |  |  | **X** |
| Risc legal si de politica a delegatarului | | | |  |  |  |
| Reglementarea | Existența unui cadru statutar de reglementări care vor afecta Delegantul | Efect asupra costurilor şi veniturilor | Delegantul evaluează sistemul de reglementări şi îşi fundamentează oferta în consecință |  | **X** |  |
| Schimbări legislative şi/sau de politici referitoare la prestarea acestor servicii | Schimbare legislativă şi/sau a politicii delegatarului, care nu poate fi anticipată la semnarea contractului şi care este adresată direct, specific şi exclusiv prestării serviciului de transport, ceea ce conduce la costuri de capital sau operaţionale suplimentare din partea Delegantului, | O creştere semnificativă in costurile operaţionale ale Delegantului și/sau necesitatea de a efectua cheltuieli de capital pentru a putea raspunde acestor schimbări | Delegatarul poate să reducă răspunderea pentru astfel de schimbări prin monitorizarea şi limitarea schimbărilor ce ar putea avea astfel de consecinţe asupra serviciului. |  |  | **X** |
| Schimbări legislative și/sau de politica la nivel naţional | Schimbare legislativă şi/sau a politicii la nivel naţional, care nu poate fi anticipată la semnarea contractului şi care este adresată direct sau se aplică indirect şi serviciului de transport persoane, ceea ce conduce la costuri de capital sau operaţionale suplimentare din partea Delegantului | O creştere semnificativă în costuri operaționale ale delegantului și/sau necesitatea de a efectua cheltuieli de capital pentru a putea raspunde acestor schimbări | Prevederea de clauze care să reglementeze cât mai multe asemenea modificări posibile: taxe şi impozite, inflaţie, etc. |  |  | **X** |
| Forța majoră | | | |  |  |  |
| Forța majoră | Forța majoră astfel cum este definită prin lege, împiedică realizarea contractului | Pierderea sau avarierea activelor proiectului și pierderea/diminuarea posibilității de obținere a veniturilor preconizate | Delegantul va lua măsuri de asigurare a activelor implicate în asigurarea serviciului, astfel încât să poată fi reparate sau înlocuite în cel mai scurt timp posibil |  |  | **X** |

**CAPITOLUL VIII Condiţii financiare**

**Art.21**

Consiliul Local al Municipiului Câmpulung Moldovenesc poate suporta contravaloarea transportului pentru serviciile de transport public local de persoane prin curse regulate, în conformitate cu prevederile legale în vigoare, pentru categoriile de persoane care, potrivit legii, beneficiază de gratuităţi, subvenţii, sau reduceri de tarif. Documentele care se vor utiliza se vor stabili de comun acord între delegatar şi delegat.

**Art.22**

(1) în schimbul dreptului şi obligaţiei de exploatare a bunurilor publice puse la dispoziţie de către proprietarul bunurilor, operatorul se obligă să plătească entităţii contractante, conform prevederilor art. 29 alin. (11) lit m) din Legea serviciilor comunitare de utilităţi publice nr. 51/2006, republicată, cu modificările şi completările ulterioare, o redevenţă anuală în cuantum de 35000lei/an, care se achită în 4 rate trimestriale egale. Redevența va fi indexată anual cu rata inflației publicată de Institutul Național de Statistică. Plata redevenței se va face în contul RO49TREZ59221A300530XXXX , deschis la Trezoreria municipiului Câmpulung Moldovenesc. Codul de înregistrare al Entității Contractante este 4842400.

(2) Operatorul va achita trimestrial entităţii contractante valoarea redevenţei datorate, cel târziu până la data de 15 a primei luni a trimestrului următor, celui pentru care redevenţa este datorată.

(3) Pentru nerespectarea termenului de plată a redevenţei, operatorul datorează autorităţii contractante penalităţi de întârziere de 0,01%/zi la suma datorată, în conformitate cu legislaţia în vigoare.

(4) în caz de întârziere la plată a redevenţei cu 90 de zile, entitatea contractantă va executa garanţia constituită de operator cu suma datorată de acesta.

(5) în cazul suspendării activității de transport public local de călători din motive neimputabile operatorului, pentru o perioadă mai mare de 30 de zile, cu notificarea și acordul părților, plata redevenței datorate se diminuează proporțional cu perioada de suspendare a activității.

**Art.23**

(1) Operatorul serviciului de transport public local de persoane prin curse regulate va practica tarifele rezultate în urma licitaţiei;

(2) Tarifele pentru serviciul de transport public local de călători efectuat prin curse regulate se pot ajusta periodic pe baza cererilor primite de la operatorii de transport, prin hotărârile Consiliului local al municipiului Câmpulung Moldovenesc, în baza creşterii indicelui preţurilor de consum faţă de nivelul existent la data precedentei ajustări. Nivelul tarifelor pentru serviciul de transport public local de persoane efectuat prin curse regulate se determină pe baza analizei situaţiei economico-financiare a operatorilor de transport, precum şi a influenţelor reale primite în costuri, determinate de evoluţia preţurilor pe economie.

(3) Orice tarif privind transportul public local de călători efectuat prin curse regulate se poate stabili, ajusta sau modifica, numai pe baza normelor-cadru stabilite de către Autoritatea Naţională de Reglementare pentru Serviciile Comunitare de Utilităţi Publice prin Ordinul nr. 272/12.12.2007.

(4) Operatorul de transport public de călători va asigura corelarea tarifului de transport cu gradul de confort şi siguranţă al mijlocului de transport.

(5) Operatorul este obligat să emită titluri de călătorie pentru toate categoriile de călători care beneficiază de reduceri şi gratuităţi, potrivit prevederilor legale şi hotărârilor ale Consiliului Local al municipiului Câmpulung Moldovenesc.

(6) În cazul în care operatorul de transport efectuează atât transport rutier public de persoane prin curse regulate locale şi judeţene, cât și interjudeţene sau internaţionale, pentru transportul local operatorul de transport rutier va ţine o evidenţă separată a activităţilor desfăşurate, cu contabilitate distinctă pentru fiecare serviciu prestat, astfel încât activităţile sale, conform licenţelor de transport obţinute, să poată fi evaluate, monitorizate şi controlate.

(7)Tarifele maxime pentru serviciul de transport public local de persoane prin curse regulate (exprimate în lei cu TVA), sunt:

a) 3 lei preţul pentru o călătorie;

b) 75 lei/lună,abonament pentru adulţi, cu un număr nelimitat de călătorii;

c) 45 lei/lună, - abonament pentru adulţi, cu două călătorii zilnice (60 % din prețul abonamentului pentru adulţi, cu un număr nelimitat de călătorii);

d) 37 lei/lună, - abonament pentru elevi, cu un număr nelimitat de călătorii (50 % din prețul abonamentului pentru adulţi, cu un număr nelimitat de călătorii);

e) 60 lei/lună  pentru categoriile de persoane subvenţionate de Primăria Municipiului Câmpulung Moldovenesc, potrivit legii (75 % din prețul abonamentului pentru adulţi, cu un număr nelimitat de călătorii).

(8) Tarifele ajustate sau modificate vor intra în vigoare de la data aprobării lor de către Consiliul Local al Municipiului Câmpulung Moldovenesc şi nu pot avea caracter retroactiv.

(9) Legitimaţiile de călătorie vor fi înregistrate şi gestionate ca documente cu regim special. Prin legitimaţii de călătorie se înţelege: bilete, abonamente, cartele şi autorizaţii de călătorie gratuite sau cu tarif redus.

(10) Costurile tipăririi legitimaţiilor de călătorie vor fi suportate de delegat.

(11) **Garanția de participare**

Ofertanții vor prezenta obligatoriu la procedura de atribuire a Contractului de delegare, garanția de participare.

Delegatarul solicită participanţilor la procedura de delegare a gestiunii Serviciului de transport public local de persoane prin curse regulate în Municipiul Câmpulung Moldovenesc să depună o garanţie de participare, în cuantum de 2850 lei ( 0,05 % din valoarea de contract). Garanţia de participare are drept scop protejarea entităţii contractante faţă de riscul unui comportament necorespunzător al ofertantului pe toată perioada implicării sale în procedura de atribuire.

Pentru o evaluare și raportare unitara ale cuantumului aferent garanției de participare, echivalența pentru o garanție de participare depusă în euro, sau in orice alta moneda, se va face la cursul BNR din data anterioară datei limită de depunere a ofertelor cu 5 zile.

Informatii suplimentare privind cursul de schimb BNR:

<http://www.bnr.ro/Cursul-de-schimb-524.aspx> Garanţia de participare se poate constitui: prin virament bancar, către:

Primaria Câmpulung Moldovenesc, CIF 4842400,

IBAN - RO36TREZ5295006XXX000051 – Trezoreria Câmpulung Moldovenesc.

În cazul în care ofertantul îşi retrage oferta înainte de împlinirea termenului limită de deschidere a ofertelor, concedentul are obligaţia să- i restituie garanţia de participare în termen de 5 zile de la primirea unei solicitări în scris.

Ofertantul va pierde garanţia de participare la licitaţie dacă îşi retrage oferta înainte de desemnarea câştigătorului sau dacă, fiind declarat câştigător, refuză să semneze contractul de delegare a gestiunii.

Garanţia de participare la licitaţie a ofertantului declarat câştigător va fi reţinută de către delegatar până la momentul semnării contractului de delegare.

Delegatarul este obligat să restituie celorlalţi ofertanţi garanţia de participare la licitaţie, în termen de 7 zile de la desemnarea ofertantului câştigător.

În cazul extinderii perioadei de valabilitate a ofertei, perioada de valabilitate a garantiei de participare va fi prelungită în mod corespunzător.

Oferta este respinsă dacă nu este prezentat documentul de constituire a garanţiei de participare, în cuantumul, forma şi având perioada de valabilitate solicitate, sau dacă aceasta are o valoare mai mică decât cea solicitată.

**(12) Garanția de buna execuție :**1,0 % din valoarea anuală a contractului în cuantum de 9500 lei,( valoarea anuală a contractului este de 950000 lei)**.** Garanţia trebuie să fie irevocabilă. În cazul neconstituirii garanției de bună execuție în termen de 15 zile de la data semnării contractului și în cuantumul fixat prin contractul de delegare a gestiunii, acesta devine nul de drept, imediat după data scadentă de constituire a garanției de bună execuție.

În conformitate cu prevederile art. 39, din HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice:

„(4) Autoritatea contractantă stabileşte valoarea garanţiei de bună execuţie prin raportare la complexitatea contractului de achiziţie publică/contractului subsecvent care urmează a fi executat, care însă nu trebuie să depăşească 10% din preţul contractului, fără TVA.”.

Garanţia de bună execuţie a contractului se constituie în scopul asigurării autorităţii contractante de îndeplinirea corectă a Contractului delegării gestiunii Serviciului de transport public local de persoane prin curse regulate în Municipiul Câmpulung Moldovenesc și de plata redevenței anuale garantate la termenele stabilite.

Garanția de bună executie indică gradul de preluare a riscului de ofertă de către delegant.

Delegantul are obligaţia ca, în termen de 15 de zile de la data semnării Contractului, să constituie garanţia de bună execuție.

Garanţia de bună execuție se constituie prin virament bancar, sau printr-un instrument de garantare emis în condiţiile legii. Informații suplimentare privind cursul de schimb BNR:

<http://www.bnr.ro/Cursul-de-schimb-524.aspx>

Garanţia de bună execuție se poate constitui prin virament bancar: Primăria Câmpulung Moldovenesc, CIF 4842400,

IBAN RO36TREZ5295006XXX000051 –Trezoreria Câmpulung Moldovenesc.

Garanţia de bună execuție trebuie să fie constituită în suma corespunzătoare nivelului ofertat şi pentru toată durata Contractului delegării gestiunii Serviciului de transport public local de persoane.

**Art.24**

(1) Operatorul este obligat să transporte toți călătorii care dețin un titlu de călătorie valabil, inclusiv categoriile de călători care beneficiază de gratuitățile și reducerile la titlurile de călătorie, precum şi de orice alte gratuităţi şi reduceri ce vor fi stabilite după data intrării în vigoare a contractului prin acte normative.

**CAPITOLUL IX Durata contractului**

**Art.25**

Durata Contractului delegării gestiunii este de 6 ani și intră în vigoare de la data de semnare a acestuia. Durata Contractului poate fi prelungit prin act adiţional, pe o perioadă de cel mult jumătate din durata inițială, în conformitate cu prevederile art. 4 alin. (4) din Regulamentul (CE) 1370/2007. Entitatea contractantă are dreptul, în conformitate cu prevederile art. 5 alin. (5) din Regulamentul (CE) nr. 1370/2007, de a prelungi durata Contractului pe măsuri de urgență în cazul unei perturbări a serviciilor sau în cazul riscului iminent de producere a unei asemenea perturbări, pe o perioadă ce nu poate depăși doi ani.

**Art. 26**

În cazul în care Municipiul Câmpulung Moldovenesc achiziționează prin programele de reducere a emisiilor poluante mijloace de transport cu propulsie electrică, se va putea lua în considerare încetarea contractului de delegare înainte de termenul de expirare. Acest fapt va fi stipulat ca și clauză în contractul de delegare.

Anexele 1- 3 fac parte integrantă a prezentului caiet de sarcini, astfel:

Anexa 1 – denumirea stațiilor

Anexa 2 – programul de transport

Anexa 3 – formulare și modele de documente